Դերձակը․․․․․․ Երկար, շատ երկար սպասված ֆիլմ, որը համոզված էի, որ հրաշք է լինելու, և ուրախ եմ չսխալվելու համար։ Ֆիլմը պատմում է Քեյթ Ուինսլեթի հերոսուհու՝ Թիլլիի մասին, ով մանուկ հասակում ստիպված լքել է հարազատ քաղաքը, քանի որ նրան մեղադրում էին սպանության մեջ։ Եվ ահա․ 25 տարի անց, նա վերադառնում է, սակայն ուրիշ կերպարի մեջ։ Սովորելով Լոնդոնում՝ նա դարձել էր հայտնի և տաղանդավոր դերձակ, ով իր մատների հրաշագործությամբ ստեղծում էր անհավանական հանդերձանքներ։